Dragnea a schimbat opt miniștri și a scăpat de orice opoziție în PSD. Cum arată guvernul Dăncilă 2: miniștri dați afară din alte guverne, plus iluștri necunoscuți

Viorica Dăncilă și Liviu Dragnea au anunțat luni seară cele opt schimbări din guvernul Dăncilă 2, dar și decapitarea politică a Gabrielei Firea, rămasă fără nici o funcție în partid. Modificările au în prim-plan eliminarea celor doi miniștri care semnaseră scrisoarea anti-Dragnea (Paul Stănescu de la Ministerul Dezvoltării și Mihai Fifor de la Apărare), dar și mutarea Liei Olguța Vasilescu de la Muncă la Transporturi pe motiv că știe să facă proiecte mari, precum legea salarizării și cea a pensiilor.

(Foto: InquamPhotos / Octav Ganea)

În guvern au revenit câțiva miniștri dați afară din precedentele guverne controlate de Liviu Dragnea: Ilan Laufer la Dezvoltare (susținut de organizația de Neamț, condusă de Ionel Arsene), Gabriel Leș (susținut de PSD Satu Mare) și Alexandru Petrescu.

A primit în premieră un post în guvern Niculae Bădălău (Economie), cel care i-a trădat pe puciștii anti-Dragnea.

La Muncă a preluat mandatul Marius Budăi, parlamentar de Botoșani cu facultatea terminată la 36 de ani, la Cultură a plecat omul Gabrielei Firea (George Ivașcu) și a venit reprezentantul PSD Alba (Daniel Breaz), iar la Sport a venit un profesor de sport de la o școală gimnazială din Râmnicu Vâlcea (Bogdan Matei).

Schimbările complete:

Ministerul Transporturilor : Lia Olguța Vasilescu (în locul lui Lucian Șova): Am văzut că are capacitatea de a duce la bun sfârșit proiecte majore

: Lia Olguța Vasilescu (în locul lui Lucian Șova): Am văzut că are capacitatea de a duce la bun sfârșit proiecte majore Ministerul Muncii : Marius Budăi (în locul Liei Olguța Vasilescu), acesta este șeful comisiei pentru finanțe și bănci. A fost director executiv la Casa de Pensii Botoșani

: Marius Budăi (în locul Liei Olguța Vasilescu), acesta este șeful comisiei pentru finanțe și bănci. A fost director executiv la Casa de Pensii Botoșani Ministerul Economiei : Niculae Bădălău (în locul lui Dănuț Andrușcă): e nevoie de o persoană cu autoritate

: Niculae Bădălău (în locul lui Dănuț Andrușcă): e nevoie de o persoană cu autoritate Ministerul Dezvoltării: Revenirea lui Ilan Laufer (în locul lui Paul Stănescu)

Revenirea lui Ilan Laufer (în locul lui Paul Stănescu) Ministerul Apărării : Gabriel Leș, care a mai fost ministru. După cum știți, domnul Fifor și-a dat demisia. Vreau să îi mulțumesc dlui Mihai Fifor pentru activitatea sa, lasă un minister la cheie.

: Gabriel Leș, care a mai fost ministru. După cum știți, domnul Fifor și-a dat demisia. Vreau să îi mulțumesc dlui Mihai Fifor pentru activitatea sa, lasă un minister la cheie. Ministerul Comunicațiilor: propunerea este Alexandru Petrescu, care este fost ministru la Întreprinderi Mici și Mijlocii.

propunerea este Alexandru Petrescu, care este fost ministru la Întreprinderi Mici și Mijlocii. Ministerul Culturii – profesor universitar Daniel Breaz. Cred că avem nevoie de rigurozitatea matematică a dlui profesor care să miște lucrurile în bine în acest minister.

– profesor universitar Daniel Breaz. Cred că avem nevoie de rigurozitatea matematică a dlui profesor care să miște lucrurile în bine în acest minister. Ministerul Tineretului și Sportului: Bogdan Matei

Declarații Liviu Dragnea și Lia Olguța Vasilescu:

Liviu Dragnea:

L-am propus pe dl Codrin Ștefănescu pentru funcția de secretar general al PSD

L-am propus pe dl Mihai Fifor șef al Consiliului Național al PSD

Am discutat despre situația de la Ilfov, unde toți parlamentarii și-au dat demisia în bloc, chiar dacă unii ne-au spus că au fost forțați. Am propus dizolvarea conducerii PSD Ilfov

Îmi doresc ca toate zvonurile privind unele intenții ale unor colegi care să pună parlamentari să semneze demisii în alb, așa ceva nu poate fi acceptat

Colegii de la București l-au propus pe dl Gabriel Mutu ca președinte interimar la PSD București după demisia doamnei Firea

Întrebare: De ce e așa scurt mandatul unui ministru PSD?

Dăncilă: Vrem o impulsionare a activității în anumite domenii. Preluăm președinția UE și avem nevoie de oameni cu experiență mai multă, cu implicare mai multă, acesta e un motiv. Până acum 80% din obiectivele din programul de guvernare sunt în curs de realizare. În unele domenii e loc de mai bine.

Întrebare: Cum de au apărut miniștri din alte guvernări?

Dăncilă: Am venit cu aceste propuneri tocmai pentru că avem nevoie de experiența unor persoane care au fost miniștri, oameni care să știe să ducă negocierile. Faptul că au fost miniștri le dă un avans față de un avans care nu au avut această experiență. Eu vreau să nu privesc înapoi. Cred că vor performa.

Dragnea: De acord cu doamna.

ÎntrebarE: E o problemă pentru preluarea președinției faptul că remanierea vine atât de târziu? Miniștrii trebuie să se pregătească pentru sarcini

Dăncilă: Nu e absolut nicio problemă. Fiecare va prelua din mers dosarele. Chiar azi Comisia Europeană a spus că România e pregătită. Nu cred că va fi nici o problemă.

Dragnea: De acord total.

Întrebare: Dle Dragnea, cum vedeți raportul MCV și dacă considerați că trebuie luate măsuri

Dragnea: Nu cred că e momentul acum. Eu susțin foarte mult ca România să acționeze, să legifereze exact așa cum o face fiecare stat european.

Dragnea: Nu a dorit nimeni ca dna Firea să fie exclusă. Nu e vorba de cine a criticat mai mult sau mai puțin. Am explicat în CEX, pot spune și public, despre unele afirmații ale lui Firea. Am încercat să o conving că ce a spus nu era adevărat. Nu m-am întâlnit cu primarii de sectoare pentru a desființa Bucureștiul și să facem 6 orașe în București – așa ceva nu se poate. A fost o solicitare, ne-am întâlnit, mi-au spus că vor să participe la noul proiect de repartizare a bugetelor, am și vorbit cu dl Teodorovici. Nu e bine să rămână în spațiul public aceste lucruri neadevărate.

Nu sunt de acord să se continue cu afirmațiile că blochez nu știu ce proiecte din București: nu am cum și nici nu o fac.

Întrebare: Aveți mână proastă la oameni? Neacșu, Paul Stănescu – mergeați cu ei la vânătoare, Gabriela Firea – ce se întâmplă cu ei? Greșesc ei sau greșiți dvs?

Dragnea: Mâna mea dreaptă e asta (își arată mâna). Trebuie să înțelegem că dacă o minoritate susține un punct de vedere și majoritatea tot spune că nu au dreptate, poate că minoritatea va înțelege că fac o greșeală.

Întrebare: Spuneați că nu v-ați văzut cu Petre Pitiș de 10-15 ani, cum comentați filmele Rise Project?

Dragnea: Cred că am fost la sute de vânători, și erau zeci de acționari la diverse companii, nu pot să-mi amintesc de toți. Nu înțeleg, îți pare rău după Kovesi, așa rău au ajuns să pună întrebări prin reporteri? Nu știu despre ce fotografii vorbiți, nu știu la care moment vă referiți. Habar nu am.

Întrebarea mea e simplă pentru dvs: a merge la vânătoare e o infracțiune? Sunt oameni chemați la DNA întrebați de vânători, ar trebui chemați și mistreții, iepurii, fazanii.

Întrebare: Înțelegem că întrebările puse de DNA au fost legate de vânători.

Dragnea: E o prostie. Nu am participat la partide de vânători la care lideri politici discutau cu acționari despre contracte cu dedicație.

Întrebare: Recunoașteți că ați fost la vânătoare cu Petre Pitiș în 2013, despre care spuneați că nu l-ați văzut de 10-15 ani?

Dragnea: Am o singură întrebare: cum au ajuns la Rise Project materiale de la DNA?

Întrebare: De ce a rămas Tudorel Toader în guvern?

Dăncilă: Pentru că în urma evaluării am considerat că trebuie să rămână în Executiv.

Întrebare: Cât au contat faptul la evaluare că unii miniștri au semnat scrisoarea contra dvs?

Dragnea: La mine deloc, cred că nici la doamna premier.

Dăncilă: V-am spus că am făcut o evaluare pe fiecare ministru, nu am luat în considerare nici o atitudine politică. De ce vreți ca pentru un ministru să fie reguli decât pentru un alt ministru?

Întrebare: Spuneați ”să te ferească Dumnezeu să intri în gura Gabrielei Firea”. Acum e război politic?

Dragnea: Nu vreau să comentez această expresie. Nu am război cu doamna Firea. Eu nu fac nimic împotriva doamnei Firea.

Întrebare: În programul de guvernare, autostrăzile Lugoj-Deva și Sebeș-Turda trebuia să fie gata până în 2017. A contat și asta la evaluare?

Dăncilă: Am făcut o evaluare, înseamnă că îmi doresc mai mult la Transporturi.

Întrebare: Cum vedeți gestul lui Florin Iordache?

Dragnea: Nu mi-a plăcut gestul. Probabil dl Iordache s-o fi inspirat din zicerile dlui Iohannis, care spunea că plăcuțele de înmatriculare sunt opinii politice. Consider că a fost o greșeală. Trebuie sancționat la fel ca cei de la USR

Întrebare: Ce o califică pe Lia Olguța Vasilescu?

Dăncilă: A dus la bun sfârșit legi importante -legea salarizării, a pensiilor. Are experiență în administrația publică, a fost primar al Craiovei, aceste două lucruri o pot califica. Haideți să o lăsăm să vedem ce rezultate obține și pe urmă o judecăm.

Întrebare: De ce a demisionat dl Fifor?

Dăncilă: Am o relație foarte bună cu cabinetul meu. Am discutat cu dl Fifor și regret plecarea sa, dar e alegerea lui.

Mihai Fifor: Am ajuns la concluzia că, având în vedere perioada destul de complicată din ultima vreme, cred că pot avea un rol mai bun la partid. Cred că a reuși să revitalizăm departamentele Consiliului Național va însemna un lucru extraordinar pentru partid.

Întrebare: În ce măsură va implementa Parlamentul României recomandările din MCV?

Dragnea: Am răspuns la subiect: Parlamentul României va acționa ca parlamentul fiecărui stat membru.

Întrebare: Dna Firea spunea că ați declarat în partid că Laufer avea agendă proprie, l-ați iertat?

Dragnea: Cred că s-a încheiat acea etapă. Propunerea a fost votată. Eu m-am abținut azi la vot.